b'\n_START_ARTICLE_\nIncidentul OZN de la N\xc3\xbcrnberg (1561)\n_START_PARAGRAPH_\nIncidentul OZN de la N\xc3\xbcrnberg (1561) s-a petrecut la 4 aprilie 1561. Locuitorii ora\xc8\x99ului N\xc3\xbcrnberg au fost martorii unuia dintre cele mai misterioase evenimente atribuite manifest\xc4\x83rii fenomenului OZN. Informa\xc8\x9bii despre eveniment au ap\xc4\x83rut \xc3\xaentr-o foi\xc8\x9b\xc4\x83 informativ\xc4\x83 imprimat\xc4\x83 10 zile mai t\xc3\xa2rziu pe 14 aprilie.\n_START_SECTION_\nDescriere\n_START_PARAGRAPH_\nNumeroase scuturi str\xc4\x83lucitoare, cruci de foc \xc8\x99i nave \xc3\xaen form\xc4\x83 de \xc8\x9bigar\xc4\x83 de foi au ap\xc4\x83rut pe cer. Cet\xc4\x83\xc8\x9benii ora\xc8\x99ului N\xc3\xbcrnberg au r\xc4\x83mas \xc3\xaencremeni\xc8\x9bi din cauza acestui spectacol, privind cu spaim\xc4\x83 obiectele ce evoluau pe deasupra lor. Oamenii au fost \xc3\xaennebuni\xc8\x9bi de groaz\xc4\x83 c\xc3\xa2nd aceste obiecte aeriene au p\xc4\x83rut c\xc4\x83 se lanseaz\xc4\x83 \xc3\xaentr-o b\xc4\x83t\xc4\x83lie aerian\xc4\x83 pentru suprema\xc8\x9bie \xc3\xaen ceruri. Locuitorii s-au retras \xc3\xaen biserici \xc8\x99i catedrale pentru a se ruga. Dup\xc4\x83 un timp au observat prin ferestrele bisericilor c\xc4\x83 navele se lini\xc8\x99tesc \xc8\x99i puternicul zgomot \xc3\xaenceteaz\xc4\x83. Alte surse ale epocii au remarcat c\xc4\x83 nu a fost vorba de un r\xc4\x83zboi ci de o opera\xc8\x9biune de salvare sau ajutorare a unor obiecte care p\xc4\x83reau s\xc4\x83 fi suferit un fel de accident. Mul\xc8\x9bi oameni, v\xc4\x83z\xc3\xa2nd pe cer cruci de foc, au crezut c\xc4\x83 a venit Ziua Judec\xc4\x83\xc8\x9bii.\n_START_SECTION_\nExplica\xc8\x9bii\n_START_PARAGRAPH_\nUnii cercet\xc4\x83tori au considerat c\xc4\x83 a avut loc fenomenul halou, dar nu se poate explica astfel zgomotul puternic.'